Uitați de prețul cireșelor! Au apărut pepenii SF din Japonia – 20.000 de euro bucata.
Doi pepeni, vânduți la licitație în Japonia cu 20.000 de euro. Recordul e de 37.000 de euro pentru doi pepeni scoși la licitație. Producătorii de pepeni din Dolj spun că cer doar prețul normal.
Noi glumim cu prețul cireșelor, dar japonezii chiar plătesc sume uriașe pentru fructe.De exemplu, doi pepeni galbeni, care nu au nimic special la prima vedere, au fost vânduți, și nu oricum, la o licitație cu 20 de mii de euro. Și vorbim despre un chilipir. Recordul a fost stabilit în 2019 – peste 37 de mii de euro, tot pentru doi pepeni. Am luat aceste cifre și ne-am dus cu ele în patria lubenițelor, în Dolj."Asta, cam în jur de 7 mii dacă mi-ar da, nu m-aș supăra. Dar nu vedem noi așa ceva", spune un producător de pepeni din Dolj.Cristian Buculescu, cultivator de lubenițe: "Pepenii noștri, majoritatea, sunt naturali. Băgăm găinaț de pasăre, cumpărat de la Turnu Măgurele."Dacă mi-ar da 20 de mii de euro, aș investi tot în agricultură și aș pune mai mult. Pentru că are cine să mă susțină. Pe când guvernul nostru, nici nu-l interesează de țăran", adaugă Cristian Buculescu.Pepenii Yubari sunt un produs de lux în Japonia, unde sunt consideraţi un simbol al statutului social. Sunt perfect rotunzi, au o coajă netedă şi sunt vânduţi în casete speciale.